1. Čo znamená slovo birmovať?

**Birmovať znamená posilňovať.**

2. Čo je teda sviatosť birmovania?

**Je to sviatosť, v ktorej pokrstený dostáva Ducha Svätého ako osobitný dar na posilnenie viery, života s Cirkvou a svedectva o Ježišovi.**

Čo dostáva človek okrem Ducha Svätého pri prijatí sviatosti birmovania?

**Dostáva dary Ducha Svätého.**

Koľko darov Ducha Svätého poznáme?

**Darov Ducha Svätého je nespočítateľné množstvo; my rozpoznávame sedem darov Ducha Svätého (číslo sedem vo Sv. písme znamená plnosť); dar múdrosti, dar rozumu, dar rady, dar sily, dar poznania, dar nábožnosti a dar bázne voči Bohu.**

Kto môže udeľovať sviatosť birmovania?

**Biskup alebo ním poverený kňaz.**